Francë, ish-kryeministri Fillon nën akuza të reja
Media njofton se bashkëshortja e tij përfitoi një paketë të konsiderueshme financiare kur u shkëput nga vendi i punës, që mendohet se ishte një funksion i sajuar vetëm për t’i lidhur asaj rrogë
Francois Fillon, kandidati konservator në zgjedhjet presidenciale franceze po përballet me akuza të reja sot, lidhur me shumat që i janë paguar të shoqes së tij. Zoti Fillon është përfshirë në një skandal për punësimin fiktiv të anëtarëve të familjes. Akuzat kanë shkaktuar rënie të ndjeshme të popullaritetit të tij tek votuesit francezë: Revista satirike njofton se gruaja e zotit Fillon ka marrë 45 mijë euro si pjesë e paketës së largimit nga puna, pasi më parë u njoftua se ajo kishte marrë rrogë nga fonde publike për një punë që mund të ketë qenë fiktive. Zoti Fillon ka thënë se bashkëshorta e tij punonte për të, por kjo nuk e ka zbutur skandalin që i ka kushtuar rëndë në anketa ish-kryeministrit francez, më parë një ndër favoritët për president i ardhshëm i Francës. Pas bujës që shkaktoi njoftimi në shtyp për pagesat dhe punësimin e gruas, ai ka kërkuar ndjesë. Për parizienët akti ngre shumë pikëpyetje për transparencën dhe llogaridhënien në qeverisje: thotë Richardi, llogaritar në Paris. thotë Marcu, banor i Parisit. thotë një pensioniste. Anketat tregojnë se kandidati i pavarur me pikëpamje centriste Emmanuel Macron ka gjasa të fitojë në zgjedhje, duke mundur në raundin e dytë Marine Le Pen të Frontit Kombëtar me pikëpamje të ekstremit të djathtë.